****

 **Branislav Gröhling**

 **minister**

 Bratislava 28. apríla 2020

Číslo: 2020/11296:1-A2110

**Rozhodnutie o prijímaní detí na predprimárne vzdelávanie v čase mimoriadnej situácie v školskom roku 2019/2020**

**Minister školstva, vedy, výskumu a športu Slovenskej republiky podľa § 150 ods. 8 a § 161k zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov určuje termíny a organizáciu prijímania detí na predprimárne vzdelávanie nasledovne:**

1. Žiadosti o prijatie dieťaťa na predprimárne vzdelávanie na školský rok 2020/2021 sa podávajú v čase **od 30. apríla 2020 do 31. mája 2020**; termín podávania žiadostí o prijatie dieťaťa na predprimárne vzdelávanie môže riaditeľ materskej školy v odôvodnených prípadoch na základe rozhodnutia zriaďovateľa predĺžiť **do 30. júna 2020**.
2. Ak ide o materskú školu v obci, v ktorej sa nachádzajú marginalizované rómske komunity, karantenizované lokality alebo lokality s nariadenou domácou karanténou
3. odporúča sa **žiadosti** o prijatie dieťaťa na predprimárne vzdelávanie (vytlačené v materskej škole alebo u zriaďovateľa) v spolupráci s pracovníkmi komunitných centier, terénnymi sociálnymi pracovníkmi, členmi miestnych občianskych poriadkových hliadok alebo príslušníkmi polície či ozbrojených síl **rozdistribuovať do dotknutých rodín**; **v prípade potreby pomôcť aj s ich vyplnením,**
4. zriaďovateľ **zabezpečí hygienicko-epidemiologické opatrenia**, najmä používanie rúšok vrátane jednorazových, hygienických rukavíc, dezinfekčného prostriedku, používanie vlastných pier, vstup do vyhradeného priestoru len po jednom, zachovávanie odstupov minimálne 2 m medzi čakajúcimi.
5. Podávanie žiadostí o prijatie dieťaťa na predprimárne vzdelávanie sa bude organizovať bez osobnej prítomnosti detí.
6. Žiadosti na prijatie dieťaťa na predprimárne vzdelávanie sa budú doručovať
7. **poštou** alebo **iným bezkontaktným spôsobom** (napr. do schránky materskej školy), v závislosti od priestorových možností konkrétnej materskej školy a s dôrazom na dodržiavanie aktuálnych **hygienicko-epidemiologických opatrení** pre zamedzenie šírenia nákazy ochorením COVID-19,
8. **elektronickou** **formou,** prostredníctvom e-mailu aj bez zaručeného elektronického podpisu,
9. **elektronickým formulárom**, ak to technické podmienky materskej školy v spolupráci so zriaďovateľom umožňujú alebo
10. **osobne** za dodržania hygienicko-epidemiologických opatrení v priestoroch školy alebo zriaďovateľa.
11. Pri podaní žiadosti sa **nevyžaduje**
12. **potvrdenie** o zdravotnom stave dieťaťa a
13. **vyjadrenie** príslušného zariadenia výchovného poradenstva a prevencie, ak ide o dieťa so špeciálnymi výchovno-vzdelávacími potrebami.
14. Zákonný zástupca dieťaťa predloží
15. **potvrdenie** o zdravotnom stave dieťaťa najneskôr do štyroch týždňov od skončenia mimoriadneho prerušenia školského vyučovania v školách,
16. **vyjadrenie** príslušného zariadenia výchovného poradenstva a prevencie, najneskôr do štyroch týždňov od skončenia mimoriadneho prerušenia školského vyučovania v školách, ak ide o **dieťa so špeciálnymi výchovno-vzdelávacími potrebami**,
17. **rozhodnutie o odklade začiatku plnenia povinnej školskej dochádzky** dieťaťa, ak ide o taký prípad, bezodkladne po jeho vydaní riaditeľom základnej školy.
18. Ak do času vydávania rozhodnutia o prijatí dieťaťa do materskej školy zákonný zástupca dodatočne nepriloží **potvrdenie** o zdravotnom stave dieťaťa, dieťa bude prijaté **na adaptačný pobyt.**
19. Ak do času vydávania rozhodnutia o prijatí dieťaťa so špeciálnymi výchovno-vzdelávacími potrebami do materskej školy zákonný zástupca dodatočne nepriloží **potvrdenie** o zdravotnom stave dieťaťa **a vyjadrenie** príslušného zariadenia výchovného poradenstva a prevencie, dieťa so špeciálnymi výchovno-vzdelávacími potrebami bude prijaté **na diagnostický pobyt.**
20. **Riaditeľ materskej školy**
21. **rozhodne do 15. júla 2020** o prijatí dieťaťa na predprimárne vzdelávanie do príslušnej materskej školy, ak má k dispozícii všetky podklady pre rozhodnutie, inak rozhodne o prijatí na adaptačný pobyt alebo na diagnostický pobyt.
22. **informuje** písomne zriaďovateľa **po 15. júli 2020** o počte prijatých a neprijatých detí na predprimárne vzdelávanie (bez identifikačných osobných údajov jednotlivých detí).
23. **Odporúča sa, aby zriaďovateľ**
24. poskytol na odovzdávanie žiadostí, ak je to nevyhnutné na zabezpečenie hygienicko-epidemiologických podmienok, **priestory** obecného úradu, komunitného centra, kultúrneho domu a podobne,
25. poskytol materskej škole podľa miestnych podmienok **nevyhnutné ochranné osobné pomôcky** v dostatočnom množstve aj pre rodičov,
26. **informoval** zákonných zástupcov všetkými dostupnými komunikačnými prostriedkami obce **o čase a spôsobe** podávania žiadostí, a to nielen v štátnom – slovenskom jazyku, ale aj v jazykoch príslušných národnostných menšín,
27. poskytol zákonným zástupcom **informácie o prínose absolvovania predprimárneho vzdelávania** ich detí v materskej škole a o finančnej podpore štátu na výchovu a vzdelávanie a na stravovanie detí.
28. Na termíny a organizáciu prijímania na predprimárne vzdelávanie sa primerane vzťahujú ustanovenia príslušných právnych predpisov, rozhodnutí a dokumentu „Prijímanie detí na predprimárne vzdelávanie v materskej škole– aktualizácia december 2019“ (v prílohe), ak toto rozhodnutie neustanovuje inak.

Branislav Gröhling

minister školstva, vedy, výskumu a športu Slovenskej republiky